ബൈജു കോട്ടായിക്കും കെ.വി. രജീഷിനും മുഖ്യമന്ത്രിയുടെ അവാര്ഡ് കൂത്തുപറമ്ബ്: അവാര്ഡിന്റെ നിറവില് കൂത്തുപറമ്ബ് അഗ്നി രക്ഷാ സേന. വിശിഷ്ട സേവനത്തിനുള്ള മുഖ്യമന്ത്രിയുടെ അവാര്ഡിന് കൂത്തുപറമ്ബ് അഗ്നിരക്ഷാ സേനയിലെ സീനിയര് ഫയര് ആന്ഡ് റെസ്ക്യൂ ഓഫീസറായ കെ.വി. രജീഷും, ഫയര് ആന്ഡ് റെസ്ക്യൂ ഓഫീസറായ കോട്ടായി ബൈജുവും അര്ഹനായി. ജില്ലയില് ഈ രണ്ടു പേരെയാണ് ഫയര് സര്വീസ് വിശിഷ്ട സേവനത്തിനുള്ള മുഖ്യമന്ത്രിയുടെ അവാര്ഡിന് തെരഞ്ഞെടുത്തത്. കതിരൂര് കോട്ടായി വീട്ടില് പരേതനായ കെ. ബാലന്റെയും കെ.വസന്തയുടെയും മകനാണ് ബൈജു. സി. ബിജിയാണ് ഭാര്യ. ആകാശ് മകനാണ്. പാനൂര് കൂരാറ കുമാരനിലയത്തില് പരേതനായ ഒ.കെ. കുമാരന്റെയും സി. ചന്ദ്രികയുടെയും മകനാണ് രജീഷ്. എം. റസീനയാണ് ഭാര്യ. റിതിക, റിത്വിന് എന്നിവര് മക്കളാണ്.